stanford-oval/wikipedia huggingface dataset:
מינהל הביטחון הפוליטי הסורי

| --- | --- |

 מידע כללי
 מדינה:  סוריה 
 
מינהל הביטחון הפוליטי הסורי (בערבית: إدارة الأمن السياسي, תעתיק: אידראת אל אמן אל סיאסי) היה גוף מודיעיני בכיר בסוריה, שפעל באופן פעיל כנגד האופוזיציה במדינה ונטל חלק פעיל למדי - לצד הבטכ"ל הסורי (הביטחון הכללי) - בדיכוי ההפגנות ההמוניות בשנת 2011. בדצמבר 2024 פורק עם נפילת משטר אסד.
ראשי הביטחון הפוליטי הסורי

בשנים 1990-1987 עמד עדנאן בדר חסן בראש הארגון. בשנים 2004-2002 עמד גאזי קאנען בראש הארגון, מאז 2004 מחליף אותו מוחמד מנסארה.
מבנה

המחלקה לביטחון פנים
המחלקה לביטחון חוץ
הארגון אחראי לפיקוח פוליטי על כל מתנגדי המשטר, אחראי לניטור כל התקשורת במדינה. דווח שבשנים 2006-2005 חסם הארגון את פעילותה של ויקיפדיה הערבית בסוריה, מה שמחזק את העובדה כי הארגון עוסק גם באיסוף מודיעין אותות למטרות פוליטיות. המפלגה מבצעת מעקב אחר כלל המפלגות הפוליטיות במדינה, שנרשמו ואינן מזדהות עם האידאולוגיה של מפלגת השלטון, מפלגת הבעת'.
ראו גם

מינהל הביטחון הכללי הסורי
| --- | --- |
בקרת זהויות :  GND: 1202146112 
ערך זה הוא קצרמרבנושא צבא ובנושא סוריה. אתם מוזמנים לתרום לוויקיפדיה ו.
אדולף מריקס

| --- | --- |

 לידה:  24 באפריל 1848 הרפובליקה הפדרלית של גרמניה 
 פטירה:  11 ביוני 1919 (בגיל 71) ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  האקדמיה הימית של ארצות הברית 
 השתייכות:  צי ארצות הברית 
 דרגה:  סגן אדמירל 
 פעולות ומבצעים
 מלחמת ארצות הברית-ספרד  הקרב השני במנסניו  הקרב השלישי במנסניו 
 
אדולף מריקס (באנגלית: Adolph Marix; ‏1848 - 24 באפריל 1919) היה קצין אמריקאי יליד גרמניה בחיל הים האמריקאי.
קורות חיים

נולד בסקסוניה והיגר כילד עם משפחתו לארצות הברית. בשנת 1864 החל ללמוד באקדמיה הימית של ארצות הברית באנאפוליס, ובשנת 1868 היה לבוגר היהודי הראשון של האקדמיה.
שירת על ספינת הקרב USS Maine שהתפוצצה בנמל הוואנה, והתמנה כשופט חוקר להתפוצצות זו. הצטיין בשירותו במלחמת ארצות הברית–ספרד. הוא סיים את שירותו הצבאי בשנת 1910 בדרגת סגן אדמירל.
אילן ליבוביץ (פוליטיקאי)

אילן ליבוביץ (נולד ב-25 בינואר 1967) הוא חבר הכנסת לשעבר שכיהן בכנסת ה-16 מטעם סיעת שינוי.
ביוגרפיה

נולד ברחובות. למד יחסים בינלאומיים ומדע המדינה באוניברסיטה העברית ומשפטים במכללה למנהל. עד לבחירתו לכנסת עסק בעריכת-דין, כעורך-דין עצמאי.
ליבוביץ נבחר ב-2003 לכנסת ה-16 מטעם סיעת שינוי, וכיהן כיושב ראש הסיעה בכנסת מינואר עד מרץ 2006.
לאחר התפלגות סיעת שינוי למפלגת חץ ולמפלגת שינוי לקראת הבחירות לכנסת השבע עשרה, התמודד במקום השלישי ברשימת שינוי. שתי המפלגות לא עברו את אחוז החסימה, ועל כן סיים את כהונתו כחבר הכנסת.
ב-2006 ייסד ליבוביץ יחד עם אנשי חינוך, אישי ציבור, אנשי עסקים ואנשי אקדמיה את המכון למנהיגות העתיד.
ב-2008 התמודד ליבוביץ על ראשות עיריית רחובות, ונתמך על ידי קדימה. הוא זכה ב-13% בלבד מהקולות, ולא נבחר לתפקיד. רשימתו זכתה במנדט אחד במועצת העירייה, וליבוביץ החליט לוותר על מקומו בה, ולפנותו למועמד הבא אחריו ברשימה.
חיים אישיים

ליבוביץ גר ברחובות. נשוי ואב לשלושה ילדים.
דליה למדני

| --- | --- |
אין תמונה חופשית
 לידה:  10 בפברואר 1931 עתלית, פלשתינה (א"י) 
 פטירה:  15 במרץ 2017 (בגיל 86) בית חולים תל השומר, ישראל 
 מקום קבורה:  כפר חיים 
 מדינה:  ישראל ישראל
 תקופת הפעילות:  1947–2017 (כ־70 שנה)
 
דליה למדני שנייה מימין עם להקת הכרמל, למעלה אריק לביא, באמצע יצחק ברקת, למטה יהודה אפרוני.
דליה לַמדָני (10 בפברואר 1931 – 15 במרץ 2017) הייתה עיתונאית ומתרגמת ישראלית. נמנתה שנים רבות עם סגל השבועון "לאשה", שבו פרסמה כתבות בענייני אוכל.
ביוגרפיה

דליה למדני נולדה בשנת 1931 כבת הבכורה לחנה וזאב למדני בעתלית. הוריה, עלו לארץ ישראל מרוסיה בגפם כחלוצים. בהיותה בת ארבע עברה משפחתה למושב כפר חיים שבעמק חפר, שהוריה נמנו עם מייסדיו. למדה שנה אחת בבית הספר החקלאי בנהלל, ועם פרוץ מלחמת העצמאות הצטרפה ללהקה הצבאית "להקת הכרמל", ככותבת פזמונים ומערכונים. בהמשך שירתה בבסיס הגדנ"ע באר אורה.
לאחר שהשתחררה מצה"ל למדה בסמינר למורים בתל אביב ועבדה כמגיהה בדפוס "אחדות".
בתום הסמינר ב-1950, עברה להתגורר באילת, אז ישוב קטן מאוד ונידח. עבדה שש כרכזת תרבות ובמקביל לימדה את העולים החדשים עברית. בהמשך שימשה כמורה בכיתות הראשונות שנפתחו בבית הספר המקומי. 
בשנת 1952 נישאה לסגן-אלוף דב נשרי (אדלר)., מפקד העיר אילת באותה תקופה (כיהן בתפקיד זה בין השנים 1952–1954).
בשנת 1954 עברו בני הזוג לצהלה, ובשנת 1957 נולדה בתה היחידה, ליאת.
בתקופה זו התפרנסה מכתיבת שירים ללהקות הצבאיות (השיר " "טיול בשניים", ששרו רן ונמה) וביקורות תרבות ליומונים ידיעות אחרונות והארץ.
בשנת 1961 התגרשו (נשרי נישא בהמשך למוזיקאית דרורה חבקין).
מסוף שנות ה-50 עבדה למדני בהוצאת הספרים "עם הספר" של דב ליפץ ובנו אהרן אמיר (שאותו הכירה בחוגי הכנענים), ומ-1961 הייתה מזכירת המערכת של הרבעון הספרותי "קשת" שבעריכת אמיר. עבדה כפרילנס בכתיבה ועריכה, בין השאר כסופרת צללים. בשנת 1967 התקבלה כעובדת קבועה בשבועון "לאשה", תחילה כעורכת זוטרה ובהמשך כעורכת המדור "לבית", תפקיד שאותו מילאה שנים רבות. במקביל פרסמה בשבועון מתכונים וכתבות בענייני אוכל.
בשנת 1964 הכירה למדני את ג'ון "פאדי" קופר, לשעבר מחיילי מח"ל במלחמת העצמאות, אירי במוצאו, שהחליט להישאר בישראל. השניים חיו בזוגיות עד פטירתו של קופר משתייה מופרזת ב-1969.
תרגמה יותר מעשרה ספרי ילדים ונוער, בהם "בן המלך והעני" מאת מארק טוויין, "בת מונטסומה" מאת הנרי ריידר הגרד, "נסיכה קטנה" מאת פרנסס הודג'סון ברנט ו"ילדי המים" מאת צ'ארלס קינגסלי.
כמו כן כתבה מספר שירים, הבולט בהם הוא "טיול בשניים" שהלחין ועיבד אריה לבנון ושהתפרסם בביצועם של הצמד "רן ונמה"
בשנת 1986 יצא לאור בהוצאת זמורה-ביתן ספרה "בישול להקפאה – הקפאה לבישול".
בשנת 2014 פרסמה בהוצאת "עולם חדש" את הספר, שאת כתיבתו סיימה עשר שנים קודם לכן, "מסע מסביב לשולחן: על תפקידיו המגוונים של האוכל בתחומים שמחוץ למטבח ובעיצוב התרבות שלנו ושל קודמינו". ב-2016 יצא לאור סיפרה "מסע מסביב למזווה".
דליה למדני הלכה לעולמה במרץ 2017, היא נקברה לצד בתה ליאת נשרי (נפטרה ב-2005, בגיל 48, מסרטן הלבלב) בבית העלמין במושב כפר חיים.
ספריה

בישול להקפאה – הקפאה לבישול; זמורה-ביתן, 1986
מסע מסביב לשולחן: על תפקידיו המגוונים של האוכל בתחומים שמחוץ למטבח ובעיצוב התרבות שלנו ושל קודמינו, עולם חדש, 2014.
מסע מסביב למזווה, עולם חדש, תשס"ט 2016
הערות שוליים

↑  ברכה להולדת הבת, דבר, 17 בפברואר 1931
↑  דליה למדני, מסע מסביב לשולחן: אוכלי הביאלי, בבלוג "עונג שבת", אוקטובר 2014
↑  דליה למדני – דב נשרי: נשאים, דבר, 9 ביוני 1952
| --- | --- |
בקרת זהויות :  NLI: 987007311056805171  GND: 1202974562  ISNI: 0000 0000 8445 5598  LCCN: nr92006147  MusicBrainz: d7cb29af-f809-4ff1-9829-6237498ebf73  VIAF: 41701367   WorldCat (עם VIAF): 41701367
פורמולה 1 עונת 2023

| --- | --- |

 סוג תחרות:  מרוץ מכוניות
 תאריך התחלה:  3 במרץ 2023
 תאריך סיום:  26 בנובמבר 2023
 מספר עונה:  74
 מספר מרוצים בעונה:  22
 זוכה באליפות הנהגים:  מקס ורסטאפן
 נקודות הנהג הזוכה:  575
 זוכה באליפות היצרנים:  רד בול
 נקודות היצרן הזוכה:  860
 
 → פורמולה 1 עונת 2022 פורמולה 1 עונת 2024 ← 
 
עונת 2023 היא העונה ה-74 של אליפות הפורמולה 1. בעונה תוכננו להתקיים מספר שיא של 24 מרוצים. גרנד פרי סין נכלל בתוכנית המרוצים המקורית של העונה, אך בוטל בשל מגבלות הקורונה במדינה. גרנד פרי אמיליה-רומאניה בוטל בשל גשמים עזים שגרמו להצפות באזור.
קבוצת רד בול הייתה דומיננטית וניצחה בכל המרוצים בעונה, למעט אחד. מקס ורסטאפן קבע שיא חדש של 19 ניצחונות בעונה. ניצחון בגרנד פרי יפן הבטיח זכייה באליפות היצרנים, כשנותרו עוד שישה מרוצים לסיום העונה. בגרנד פרי קטר, המרוץ הבא בעונה, סיים ורסטאפן במקום השני במרוץ הספרינט והבטיח זכייה שלישית ברציפות באליפות הנהגים.
נהגים וקבוצות

| קבוצה | יצרן | שלדה | מנוע | נהגים> מספר | נהגים> שם הנהג | מרוצים |
| --- | --- | --- | --- | --- | --- | --- |
| שווייץ אלפא רומיאו - אורלן | אלפא רומיאו-פרארי | C43 | פרארי | 24 | הרפובליקה העממית של סין גואניו ז'ו | 1–22 |
| שווייץ אלפא רומיאו - אורלן | אלפא רומיאו-פרארי | C43 | פרארי | 77 | פינלנד ולטרי בוטאס | 1–22 |
| איטליה אלפאטאורי | אלפאטאורי-RBPT | AT04 | הונדה | 21 | הולנד ניק דה פריס | 1–10 |
| איטליה אלפאטאורי | אלפאטאורי-RBPT | AT04 | הונדה | 3 | אוסטרליה דניאל ריקארדו | 11–13, 18–22 |
| איטליה אלפאטאורי | אלפאטאורי-RBPT | AT04 | הונדה | 40 | ניו זילנד ליאם לוסון | 13–17 |
| איטליה אלפאטאורי | אלפאטאורי-RBPT | AT04 | הונדה | 22 | יפן יוקי צונודה | 1–22 |
| צרפת BWT אלפין | אלפין-רנו | A523 | רנו | 10 | צרפת פייר גאסלי | 1–22 |
| צרפת BWT אלפין | אלפין-רנו | A523 | רנו | 31 | צרפת אסטבן אוקון | 1–22 |
| בריטניהאסטון מרטין אראמקו קוגניזאנט | אסטון מרטין אראמקו-מרצדס | AMR23 | מרצדס | 14 | ספרד פרננדו אלונסו | 1–22 |
| בריטניהאסטון מרטין אראמקו קוגניזאנט | אסטון מרטין אראמקו-מרצדס | AMR23 | מרצדס | 18 | קנדה לאנס סטרול | 1–22 |
| איטליה פרארי | פרארי | SF-23 | פרארי | 16 | מונקו שארל לקלר | 1–22 |
| איטליה פרארי | פרארי | SF-23 | פרארי | 55 | ספרד קרלוס סאינס | 1–22 |
| ארצות הברית האס | האס-פרארי | VF-23 | פרארי | 20 | דנמרק קווין מגנוסן | 1–22 |
| ארצות הברית האס | האס-פרארי | VF-23 | פרארי | 27 | גרמניה ניקו הולקנברג | 1–22 |
| בריטניה מקלארן | מקלארן-מרצדס | MCL60 | מרצדס | 4 | בריטניה לנדו נוריס | 1–22 |
| בריטניה מקלארן | מקלארן-מרצדס | MCL60 | מרצדס | 81 | אוסטרליה אוסקר פיאסטרי | 1–22 |
| גרמניה מרצדס | מרצדס | F1 W14 | מרצדס | 44 | בריטניה לואיס המילטון | 1–22 |
| גרמניה מרצדס | מרצדס | F1 W14 | מרצדס | 63 | בריטניה ג'ורג' ראסל | 1–22 |
| אוסטריהאורקל רד בול | רד בול-RBPT | RB19 | הונדה | 11 | מקסיקו סרחיו פרס | 1–22 |
| אוסטריהאורקל רד בול | רד בול-RBPT | RB19 | הונדה | 33 | הולנד מקס ורסטאפן | 1–22 |
| בריטניה ויליאמס | ויליאמס-מרצדס | FW45 | מרצדס | 23 | תאילנד אלכסנדר אלבון | 1–22 |
| בריטניה ויליאמס | ויליאמס-מרצדס | FW45 | מרצדס | 2 | ארצות הברית לוגאן סרג'נט | 1–22 |
נהגים וקבוצות > שינויים בנהגים

סבסטיאן פטל הכריז על פרישה מהאליפות בסיום עונת 2022. שלושה ימים לאחר ההודעה החתימה קבוצת אסטון מרטין את פרננדו אלונסו כמחליפו של פטל. קבוצת אלפין הכריזה על אוסקר פיאסטרי, נהג האקדמיה של הקבוצה ואלוף הפורמולה 2 בעונת 2021, כמחליפו של אלונסו. פיאסטרי מיהר לפרסם הודעה בה הוא מכחיש שחתם על חוזה עם הקבוצה והודיע שלא יתחרה עבור אלפין אלא עבור קבוצת מקלארן. אלפין הודיעה כי תפעל באמצעים משפטיים כנגד הנהג. הנושא הגיע לדיון במועצת ההכרה בחוזים של ה-FIA, שקבעה כי פיאסטרי יוכל להתחרות במקלארן ואינו מחויב לאלפין. לאחר קבלת ההכרעה הודיעה מקלארן על החתמתו של פיאסטרי כנהג הקבוצה לקראת העונה.
לדניאל ריקארדו היה חוזה בקבוצת מקלארן גם לעונה הנוכחית. למרות זאת הודיעה הקבוצה באוגוסט 2022 שריקארדו לא ימשיך בקבוצה ויסיים את חוזהו בתום עונת 2022. לאחר שנותר ללא קבוצה חזר ריקארדו לקבוצת רד בול כנהג שלישי.
פייר גאסלי עבר להתחרות בקבוצת אלפין כמחליפו של אלונסו. ניק דה פריס החליף את גאסלי בקבוצת אלפאטאורי. לאחר עשרה מרוצים בהם לא הצליח לצבור נקודות החליטה הנהלת רד בול להחליף את ניק דה פריס ואת מקומו תפס דניאל ריקארדו, ששימש כנהג משלם בקבוצה. במהלך האימון השני שקדם לגרנד פרי הולנד שבר ריקארדו את ידו. את מקומו במרוץ תפס ליאם לוסון, ששימש כנהג משלים של קבוצת רד בול.
קבוצת האס החליטה שלא להאריך את חוזהו של מיק שומאכר אחרי שתי עונות בקבוצה. במקומו של שומאכר הוחתם ניקו הולקנברג, ששימש כנהג מחליף בקבוצת אסטון מרטין.
לוגאן סרג'נט, שדורג רביעי באליפות הפורמולה 2 בעונה הקודמת, חתם בקבוצת ויליאמס במקומו של ניקולאס לטיפי, ובכך הפך לרוקי השלישי שפותח את העונה, לצד פיאסטרי ודה פריס.
לוח המרוצים > שינויים בלוח המרוצים

גרנד פרי סין היה צפוי לחזור ללוח המרוצים לאחר שלא התקיים במשך שלוש שנים בשל מגפת הקורונה ונקבע כמרוץ הרביעי בעונה. המשך המגבלות בסין הובילו להכרזה על ביטול המרוץ בחודש דצמבר. מספר מסלולים נבחנו כאפשרות במקומו של המרוץ, וגם החזרתו של הגרנד פרי נשקלה לאחר שסין אימצה מדיניות קורונה מקלה בתחילת שנת 2023. במהלך חודש ינואר פורסם לוח המרוצים הסופי, שכלל רק 23 מרוצים, ללא החלפה של המרוץ הסיני.
גרנד פרי קטר צפוי לחזור ללוח המרוצים לאחר הפסקה של שנה.
גרנד פרי לאס וגאס הצטרף ללוח המרוצים. המרוץ צפוי להתקיים במסלול רחוב באזור הסטריפ של לאס וגאס. בניגוד לשאר המרוצים בעונה, הגרנד פרי בלאס וגאס יתקיים בשבת ולא ביום ראשון.
החוזה עם גרנד פרי צרפת הסתיים בסיום העונה שעברה ולא חודש לקראת העונה הנוכחית.
גרנד פרי אמיליה-רומאניה אמור היה להיות המרוץ השישי בעונה ותוכנן להתקיים ב-21 במאי. גשמים כבדים שירדו באזור בשבוע שקדם למרוץ גרמו להצפות והובילו להחלטה על ביטול המרוץ שלושה ימים לפני תחילת האירועים. הצוותים הטכניים, שכבר היו במסלול ועסקו בהכנת הציוד, התבקשו לפנות אותו.
מבחני קדם עונה

בניגוד לשנים קודמות לקראת עונת 2023 הצטמצמו ימי המבחן - במקום שתי תקופות של ימי מבחן בברצלונה ובבחריין, התקיימו רק שלושה ימים בבחריין. המבחנים נערכו כשבוע לפני פתיחת העונה באותו המסלול בו נערך מרוץ פתיחת העונה. לאנס סטרול החמיץ את ימי המבחן לאחר שנפצע בתאונת רכיבה על אופניים. פליפה דרוגוביץ', הנהג המשלים של קבוצת אסטון מרטין מילא את מקומו של סטרול.
שינויים בתקנות > מרוצי הספרינט

במהלך העונה נקבעו שישה מרוצי ספרינט. לקראת גרנד פרי אזרבייג'ן, מרוץ הספרינט הראשון של העונה, הוחלט על שינוי המבנה של סוף השבוע בו מתקיים מרוץ ספרינט. ביום שישי מתקיים אימון חופשי ראשון, כרגיל. במקום האימון השני מתקיים מקצה דירוג, הקובע את סדר הזינוק למרוץ ביום ראשון. בשבת מתקיים מקצה דירוג במתכונת מקוצרת (Q1‏-12 דקות, Q2‏- 10 דקות, Q3‏-8 דקות), שקובע את סדר הדירוג למרוץ הספרינט. המרוץ עצמו מתקיים בשבת אחר הצהריים. ביום ראשון מתקיים מרוץ רגיל, בהתאם לסדר הזינוק שנקבע ביום שישי.
דירוג האליפות > שיטת הניקוד

שיטת הניקוד זהה לשיטה שהונהגה בעונה הקודמת - במרוצי הספרינט יוענקו נקודות לשמונת הנהגים הראשונים ולא רק לשלושת הנהגים, כפי שהיה בעונת 2021.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | הקפה מהירה |
| נקודות | 25 | 18 | 15 | 12 | 10 | 8 | 6 | 4 | 2 | 1 | 1 |
| ספרינט | 8 | 7 | 6 | 5 | 4 | 3 | 2 | 1 |  |  |  |
קהל צופים ורייטינג

במהלך העונה הגיעו למסלולים 6,150,570 צופים, שלקחו חלק בשלושת הימים של אירועי הגרנד פרי (כל יום נספר בנפרד). בארבעה מרוצים שונים חצה מספר המשתתפים את רף ה-400 אלף איש. בגרנד פרי בריטניה השתתפו 480,000 צופים, מספר שיא באליפות לאירוע בודד.
שידור המרוצים בארצות הברית הגיע לממוצע של 1.11 מיליון צופים בכל מרוץ. ירידה לעומת העונה הקודמת בה עמד הממוצע על 1.21 מיליון צופים במרוץ. גרנד פרי מיאמי (1.96 מיליון צופים), גרנד פרי מונקו (1.79 מיליון) וגרנד פרי קנדה (1.76) הם שלושה מתוך ארבעה המרוצים הנצפים ביותר בשידור חי בארצות הברית. רק מרוץ הבכורה של גרנד פרי מיאמי (2.6 מיליון צופים) זכה למספר צופים גבוה יותר.
חינוך חובה

חינוך חובה הוא מונח המתייחס לתקופת הזמן שבה מחויב כל אדם להקדיש לחינוך והנקבעת בחוק. יש מדינות המחייבות כי התלמיד ישהה בתקופת חינוכו בבית ספר רשום ואחרות המתירות אף חינוך ביתי.
רקע היסטורי

חינוך חובה היה מקובל בימי קדם, אם כי הוא לא היה מיועד לכלל האוכלוסייה אלא רק לילדים שגדלו במסגרת של בית מלוכה, ארגון צבאי או מוסד דתי.
אפלטון היה הראשון שניסח תפיסה מגובשת של חינוך חובה, בספרו "המדינה". על פי הפוליטיאה של אפלטון, נדרש חינוך אידיאלי לגידול אזרחים אידיאליים, וכך הוא כתב: ”עלינו מוטל, אפוא", אמרתי אני, "על מייסדי המדינה, להכריח את בעלי התכונה הטבעית המעולה שיגיעו לאותו מדע שקודם קראנו לו הגדול שבמדעים, יראו את הטוב ויעלו אותה עלייה;” בתקופת הרנסאנס אומצו רעיונותיו של אפלטון בתרבות המערבית לאחר שכתביו תורגמו ללטינית בידי מרסיליו פיצ'ינו. ז'אן-ז'אק רוסו, בן המאה ה-18 אף הוא מפנה לרעיונותיו של אפלטון בספרו רב-ההשפעה אמיל, או על החינוך.
בספרטה ילדים בני 6–7 עזבו את בית משפחתם ונשלחו לבתי ספר צבאיים בהם קיבלו חינוך קפדני. בהגיעם לגיל 18 עד 20 היה על הגברים הספרטנים לעמוד במבחני כושר, יכולת צבאית וכישורי מנהיגות. כישלון במבחנים אלה מנע מן התלמיד להתקבל כאזרח בספרטה.
בתקופת בית שני בארץ ישראל קבע הכהן הגדול יהושע בן גמלא תקנה לפיה ילדים יחלו חינוך חובה החל מגיל שש או שבע.
בשנת 1616 חוקקה המועצה המלכותית של סקוטלנד את תקנת בתי הספר (אנ') בה נקבע כי יוקמו בתי ספר המיועדים לתושבים בכל אזור של כנסיית רובע. בשנת 1633 נחקק בפרלמנט הסקוטי חוק החינוך (אנ'), בו נקבע כי מימון בתי הספר ימומש באמצעות מס מקרקעין.
ראו גם

חוק לימוד חובה
היעדרות מבית הספר
הערות שוליים

↑  כתבי אפלטון (תרגום יוסף ג. ליבס), פוליטיאה ז' [519]
↑  בבא בתרא, כא א'
↑  Schools in Australia
↑  http://www.highereducation.ac.cy/en/educational-system.html
↑  de:Schulpflicht#Heutige Rechtslage
↑  "Where home schooling is illegal". BBC News. 22 במרץ 2010. {{cite news}}:  (עזרה)
↑  http://unesdoc.unesco.org/images/0022/002299/229933E.pdf
↑  Hungary lowers mandatory school age to three
↑  "نگرش مردم ایران به تحصیل زنان در دانشگاه منفی تر شده است". BBC Farsi.
↑  "Pelaksanaan pendidikan wajib di peringkat rendah 2003" (PDF). אורכב מ-המקור (PDF) ב-2014-10-14. נבדק ב-2016-11-14.
↑  "About Education in Norway" (PDF). udir.no. Foreign Ministry of Norway. אורכב מ-המקור (PDF) ב-2016-03-27. נבדק ב-14 ביולי 2016. {{cite web}}:  (עזרה)
↑  Federal law of Russia "On education", article 19.6
↑  "COMPULSORY EDUCATION ACT (CHAPTER 51)". Singapore Statutes Online.
↑  Hans Högman. "Den svenska skolans historia" (בשוודית). Hasses hemsida. נבדק ב-6 בספטמבר 2014. {{cite web}}:  (עזרה)
↑  "Education Act 1996 s8". נבדק ב-6 באוקטובר 2016. {{cite web}}:  (עזרה)
↑  "Education leaving age". Politics.co.uk. נבדק ב-15 במאי 2013. {{cite web}}:  (עזרה)
↑  Age range for compulsory school attendance and special education services, and policies on year-round schools and kindergarten programs.. Retrieved 28 November 2009.
| --- | --- |
בקרת זהויות :  NLI: 987007531378605171  BnF: cb12652404g (data)  GND: 4180185-4  LCCN: sh85041056  LNB: 000151615  NDL: 00562451
אלברטו אקווילני

אלברטו אקווילני (באיטלקית: Alberto Aquilani; נולד ב-7 ביולי 1984 ברומא) הוא כדורגלן עבר איטלקי ששיחק בעמדת הקשר המרכזי ומאמן כדורגל, המאמן את פיזה. שיחק בעבר בנבחרת איטליה, עימה השתתף ביורו 2008 ובמונדיאל 2014.
קריירה

אקווילני החל את קריירת הכדורגל שלו במחלקת הנוער של המועדון המקומי א.ס. רומא. לקראת סיום עונת 2002/2003, בגיל 18, ערך אקווילני את הופעת הבכורה שלו בקבוצה הבוגרת של רומא בסרייה א', תחת המאמן פאביו קאפלו. בעונה שלאחר מכן, 2003/2004, הושאל אקווילני לקבוצת טרייסטה מהסרייה ב' על מנת לצבור ניסיון. הוא פתח בקביעות בהרכבה של טרייסטה, והבקיע במדיה ארבעה שערים ב-41 משחקים. בעונת 2004/2005 חזר אקווילני לרומא, והפך לשחקן קבוע בהרכב הקבוצה. במהלך העונה שלאחר מכן כבש אקווילני לראשונה במדי הקבוצה הבוגרת של רומא, וסיים את העונה עם שלושה שערי ליגה ושישה שערים בכל המסגרות. אחד מהשערים היה בניצחון על לאציו בפברואר 2006, ששבר את שיא הניצחונות הרצופים בסרייה א'.
בעונת 2006/2007 הפך אקווילני לאחד מהשחקנים המובילים ברומא. הוא שיחק בעונה זו לראשונה בקריירה שלו בליגת האלופות. עם זאת, הוא סבל מפציעה קשה במהלך העונה, שמנעה ממנו לשחק במשך מספר חודשים. הוא חזר לשחק במאי 2007, וזכה עם הקבוצה בסיום העונה בגביע האיטלקי, שהיה התואר הראשון בקריירה שלו. הוא הספיק להבקיע בעונה זו שלושה שערים בכל המסגרות.
אקווילני פתח היטב את עונת 2007/2008, אך נפצע פעם נוספת באוקטובר 2007 וחזר לשחק בינואר 2008. הוא סיים את העונה עם ארבעה שערים, וזכה עם קבוצתו בפעם השנייה ברציפות בגביע האיטלקי. בעונת 2008/2009 הוא סבל ממספר פציעות ושיחק רק ב-14 משחקי ליגה. בסיום העונה האריך את חוזהו ברומא עד לשנת 2013.
באוגוסט 2009 חתם אקווילני ל-5 שנים בקבוצת ליברפול האנגלית, תמורת 17.2 מיליון לירות שטרלינג. הוא יועד להחליף את צ'אבי אלונסו, שעזב זמן קצר קודם לכן לריאל מדריד. ברם, אקווילני לא הפגין רמת משחק גבוהה ובאוגוסט 2010 הושאל ליובנטוס. עונה לאחר מכן הושאל לשנה למילאן. בסוף תקופת השאלה זו, נמכר אקווילני לפיורנטינה תמורת 7 מיליון אירו.
ב-6 באוגוסט 2015 חתם לשלוש שנים בספורטינג ליסבון הפורטוגזית.
ב-26 באוגוסט 2016 חתם אקווילני בפסקארה. לאחר כחצי עונה, ב-3 בינואר 2017, הושאל עד לתום העונה לססואולו. ב-25 באוגוסט 2017 חתם אקווילני לשנתיים בלאס פאלמס.
נבחרת לאומית

אקווילני היה חבר בכל הנבחרות הצעירות השונות של איטליה. הוא השתתף באליפות אירופה עד גיל 16 ב-2001, ובאליפות אירופה עד גיל 19 ב-2003 שבה הבקיע שער אחד. בשנת 2004 הוא החל לשחק בנבחרת הצעירה של איטליה. באליפות אירופה עד גיל 21 לשנת 2007 שנערכה בהולנד הבקיע אקווילני שני שערים, וסייע לנבחרתו לסיים במקום החמישי ולהעפיל לאולימפיאדת בייג'ינג. הוא אף נבחר להרכב המצטיינים של הטורניר.
אקווילני שיחק לראשונה במדי הנבחרת הבוגרת של איטליה בנובמבר 2006. הוא העפיל עם הנבחרת ליורו 2008, ונכלל בסגל גם בטורניר עצמו. במהלך הטורניר הוא נכנס כמחליף במשחק השלישי של שלב הבתים מול צרפת, ופתח בהרכב במשחק רבע הגמר מול ספרד, בעקבות השעייתם של אנדראה פירלו וג'נארו גאטוזו. איטליה הפסידה במשחק בדו-קרב בעיטות עונשין והודחה מהטורניר.
באוקטובר 2008 הבקיע אקווילני את שני שעריו הראשונים במדי הנבחרת הבוגרת, במשחק מול נבחרת מונטנגרו במסגרת מוקדמות מונדיאל 2010.
תארים

הגביע האיטלקי: 2006/2007, 2007/2008
הסופר קאפ האיטלקי: 2007/2008
נבחרת הטורניר באליפות אירופה עד גיל 21: ‏2007
הערות שוליים

↑  העברות בעולם - 3.8, באתר וואלה, 3 באוגוסט 2012
↑  מערכת וואלה! ספורט‏, העברות בעולם, 26.8: אינטר בדרך לשתי החתמות מרשימות, באתר וואלה, 26 באוגוסט 2016
| נבחרת איטליה – יורו 2008 |
| --- | --- | --- |
|  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני |  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני | איטליה |
| נבחרת איטליה – מונדיאל 2014 |
| --- | --- | --- |
|  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי |  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי | איטליה |
עקום אליפטי

במתמטיקה, ובמיוחד בגאומטריה אלגברית ותורת המספרים, עקום אליפטי הוא עקום אלגברי פרויקטיבי חלק מגנוס 1. עקומים אליפטיים הם העקומים הפשוטים ביותר שאינם רציונלים. כמו כן, הם היריעות אבליות הפשוטות ביותר. עקומים אליפטים הם אובייקט מחקר מרכזי במתמטיקה מודרנית ונמצאו להם שימושים רבים בתחומים רבים של המתמטיקה ומדעי המחשב. את שמם, קיבלו העקומים האליפטים מן הקשר שלהם לחישוב אורך הקשת של אליפסות, הכרוך בחישוב אינטגרל אליפטי.
צורת ויירשטראס

כל העקומים האליפטים הם מישוריים, כלומר ניתנים לשיכון במישור הפרויקטיבי. אם המאפיין של שדה הבסיס  K אינו 2 או 3, כל עקום אליפטי מעל  K איזומורפי לאוסף הנקודות במישור הפרויקטיבי המקיימות משוואה מעוקבת מהצורה:
כאשר  p ו- q הם איברים של  K. הצגה זו נקראת צורת ויירשטראס של העקום. אם המאפיין הוא 2 או 3, הצורה הכללית קצת שונה.
כיריעה אבלית

בעזרת צורת ויירשטראס, ניתן להגדיר מבנה של חבורה על אוסף הנקודות של עקום אליפטי. הכפל מאופיין על ידי התכונות הבאות:
הנקודה [0:1:0] היא האיבר האדיש.
אם  \ell  ישר פרויקטיבי שחותך את העקום בנקודות P,Q,R אז מתקיים P+Q+R=0.
בתנאי השני, את הנקודות צריך לספור לפי כפליות החיתוך: לדוגמה, אם  \ell  משיק לעקום בנקודה P וחותך אותו בנקודה נוספת Q, הדרישה היא 2P+Q=0.
תחת פעולת כפל זו העקום הוא יריעה אבלית.
עקומים אליפטיים מעל המרוכבים

אם השדה  K הוא שדה המספרים המרוכבים, אז לכל עקום אליפטי מעל K יש פרמטריזציה על ידי פונקציה אליפטית מסוימת והנגזרת שלה. באופן מפורש, לכל עקום אליפטי  E קיים שריג  L עם פונקציית ויירשטראס אליפטית תואמת  \wp , כך שההעתקה
המוגדרת על ידי
היא איזומורפיזם של חבורות ושל משטחי רימן. בפרט,  E הומיאומורפי לטורוס (כיוון שהקבוצה  \mathbf {C} /L היא טורוס).
בכוון ההפוך, אם  L שריג עם פונקציית ויירשטראס  \wp , אז התמונה של  \varphi  היא עקום אליפטי. שני עקומים אליפטיים הם איזומורפיים אם ורק אם השריגים המתאימים להם הומוטתיים.
מחלקות איזומורפיזם של עקומים אליפטיים מתוארות על ידי קבוע j של עקומים אליפטיים.
עקומים אליפטיים מעל שדות סופיים

אם  E עקום אליפטי שמוגדר מעל שדה סופי  \mathbb {F} _{q}, האוסף  E(\mathbb {F} _{q}) של הפתרונות מעל השדה  \mathbb {F} _{q} הוא קבוצה סופית. משפט האסה (Hasse) על עקומים אליפטיים אומר כי
בהוכחת המשפט משתמשים בהעתקת הפרובניוס של השדה  \mathbb {F} _{q}.
מציאת המספר המדויק של הנקודות הרציונליות של עקום אליפטי מעל שדה סופי היא באופן כללי בעיה קשה לחישוב.
עקומים אליפטיים מעל שדות סופיים נמצאים בשימוש בכמה יישומים קריפטוגרפיים, וכן לצורך פירוק לגורמים של מספרים שלמים.